stanford-oval/wikipedia huggingface dataset:
Ribe
Historia

Ribe oli viikinkiajan tunnettu kauppapaikka jo 700-luvulla. Jälkiä asutuksesta on ajoitettu noin vuoteen 710.
Vuonna 860 kaupungista oli tullut niin merkittävä, että Tanskan kuningas antoi "Pohjolan apostoli" Ansgarille luvan saarnata siellä kristinuskoa ja perustaa kirkko, joka sijoitettiin kaupungin läpi virtaavan joen etelälaidalle. Riben tuomiokirkko rakennettiin samalle paikalle 1100-luvun jälkipuoliskolla. Pienempiä kirkkoja, kerjäläismunkkiluostari ja linnoitus rakennettiin pian tämän jälkeen ja kaupunki levisi eräänlaiseksi kaksoiskaupungiksi joen molemmin puolin. Kahden muodostuneen kaupunginosan väliin rakennettiin eräs maan suurimpia keskiaikaisia tulvapatojärjestelmiä, jonka päällä pääkatu, "Dammen", sijaitsee edelleen.
Keskiajalla Ribe eli kulta-aikaansa Tanskan ainoana Pohjanmeren satamakaupunkina ja tärkeänä kirkon ja valtionhallinnon keskuspaikkana. Kuninkaat oleskelivat usein Riberhusin linnassa, josta on nykyisin jäljellä vain vähän muurinjäänteitä.
Uskonpuhdistus alkoi ja joki hiekoittui umpeen 1500-luvulla. Niiden lisäksi kulkutaudit, kaupungin palo 1580, tulvat ja sodat nakersivat Riben taloudellista ja hallinnollista merkitystä.
Aiheesta muualla

Wikimedia Commonsissa on kuvia tai muita tiedostoja aiheesta .
Riben turismitoimisto (Arkistoitu – Internet Archive)
Ribe direkte (Arkistoitu – Internet Archive)
Esbjergin kunta
Riben viikinkimuseo (Museet Ribes Vikinger)
Riben taidemuseo (Ribe Kunstmuseum) (Arkistoitu – Internet Archive)
Riben viikinkikeskus (Ribe Vikingecenter)
Riben tuomiokirkko
Piispa Hans Adolph Brorsonin patsas tuomiokirkon vierellä
Ronald D. Moore

| Ronald D>  Moore |
| --- | --- |
 Ronald D. Moore vuonna 2013.
Henkilötiedot
Syntynyt: 5. heinäkuuta 1964 (ikä 60)  Chowchilla, Kalifornia
Kansalaisuus:  yhdysvaltalainen
Ammatti:  käsikirjoittaja, tuottaja
Puoliso:  Terry Dresbach
Aiheesta muualla
Kotisivu
Ronald Dowl Moore (s. 5. heinäkuuta 1964 Chowchilla Kalifornia) on yhdysvaltalainen käsikirjoittaja ja televisiotuottaja. Hänet tunnetaan parhaiten työstään televisiosarjojen Star Trek ja vuoden 2004 Taisteluplaneetta Galactica parissa.
Valmistuttuaan Cornellin yliopistosta Moore muutti Los Angelesiin luodakseen uraa käsikirjoittajana. Hänen onnistui myydä eräs käsikirjoituksensa televisiosarjaan Star Trek – uusi sukupolvi (1987–1994), ja vuonna 1989 hänet palkattiin sarjaan kokopäiväiseksi käsikirjoittajaksi. Myöhemmin hän toimi myös sarjan tuottajana. Hän voitti Hugo-palkinnon työstään sarjan parissa. Hän oli mukana tekemässä myös Star Trek: Deep Space Nine -televisiosarjaa.
Moore on myös luonut vuonna 2003 minisarjana alkaneen Taisteluplaneetta Galactican (2004–2009), joka perustuu löyhästi samannimiseen televisiosarjaan vuosilta 1978–1979, ja sen vuoden 2010 spin-off-sarjan Caprica. Moore on myös käsikirjoittanut Diana Gabaldonin kirjasarjaan perustuvan televisiosarjan Outlander – Matkantekijä (2014).
Moore on naimisissa puvustaja Terry Dresbachin kanssa.
Riben amt

| Riben amt Ribe Amtskommune |
| --- | --- |

 Vaakuna
 Sijainti
Valtio:  Tanska
Perustettu:  1793
Lakkautettu:  2007
Hallinto:  
 – hallinnollinen keskus:  Ribe
Pinta-ala:  3132 km²
Väkiluku (2006):  224 261
Riben amt on vuosina 1793–2007 läntisessä Jyllannissa toiminut amt, johon kuului 14 kuntaa. Amt lakkautettiin vuonna 2007 osana Tanskan rakenneuudistusta.
Kunnat

Billund
Blaabjerg
Blåvandshuk
Bramming
Brørup
Esbjerg
Fanø
Grindsted
Helle
Holsted
Ribe
Varde
Vejen
Ølgod
Pormestarit

Amtin pormestari on valittu vuodesta 1970 lähtien. Seuraavat henkilöt toimivat Riben amtin pormestareina vuosina 1970–2006:
1970–1972: Kai Knudsen
1972–1989: Frode Madsen
1990–1993: Poul Erling Christensen
1994–2006: Laurits Tørnæs
Ronald Austin Mulkearns

Ronald Austin Mulkearns (11. marraskuuta 1930 Caulfield – 3. huhtikuuta 2016) oli australialainen roomalaiskatolinen piispa. Hänet vihki papiksi Melbournen arkkihiippakuntaan Justin Daniel Simonds 22. heinäkuuta 1956. Hänet nimitettiin Ballaratin hiippakunnan koadjuuttoripiispaksi ja Cululin titulaaripiispaksi 5. syyskuuta 1968. Piispaksi vihkiminen seurasi 4. joulukuuta. Pääkonsekraattorina toimi James Robert Knox, jota avustivat James Patrick O'Collins ja Arthur Francis Fox.
Mulkearnsista tuli 1. toukokuuta 1971 Ballaratin piispa, jona hän toimi, kunnes erosi tehtävistään 30. toukokuuta 1997. Eron syynä oli puutteellinen toiminta myöhemmin lasten hyväksikäytöstä tuomitun papin tapauksessa.
Ruokokoski

Ruokokoski on sukunimi, joka on muun muassa seuraavilla suomalaisilla henkilöillä:
Erkki Ruokokoski (1938–2005), näyttelijä
Irma Ruokokoski (1916–1976), maastohiihtäjä
Jalmari Ruokokoski (1886–1936), taidemaalari.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Roland Müller

Roland Müller Holmenkollenilla vuonna 2007.
Roland Müller (s. 16. joulukuuta 1986 Innsbruck) on itävaltalainen mäkihyppääjä. Hän pitää hallussaan Vikersundbakkenin mäkiennätystä, joka on 219 metriä.
Müller on joukkuemäen nuorten maailmanmestari vuosilta 2003 ja 2004. Hän on kilpaillut pääasiassa Continental cupissa, jossa on voittanut kuusi kilpailua ja sijoittunut palkintokorokkeelle 14 kertaa. Mäkihypyn maailmancupissa hän on kauden 2007–2008 loppuun mennessä osallistunut 14 kilpailuun, ja paras sijoitus on 15. sija Bischofshofenin kilpailusta tammikuussa 2008.
Aiheesta muualla

Müllerin kotisivu
Run for Cover

Wikisanakirjassa on tähän liittyvä sananselitys: .
Run for Cover voi tarkoittaa muun muassa seuraavia:
Run for Cover, Gary Mooren albumi vuodelta 1985
”Run for Cover”, The Killersin kappale vuodelta 2017
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Run for Cover”, voi hakea sivunnimihaulla, laajalla sivunnimihaulla tai tekstihaulla.
Rivers Cuomo

| Rivers Cuomo |
| --- | --- |
 Rivers Cuomo vuonna 2022.
Henkilötiedot
Syntynyt: 13. kesäkuuta 1970 (ikä 54)
Ammatti:  muusikko, laulaja-lauluntekijä, kitaristi
Muusikko
Laulukielet:  englanti
Aktiivisena:  1984–
Tyylilajit:  vaihtoehtorock, voimapop, pop-punk, emo, indie rock, progressiivinen metalli
Soittimet:  laulu, kitara, rummut, basso, piano, huuliharppu, klarinetti, trumpetti
Yhtyeet:  Weezer, Avant Garde, Zoom, Homie, Goat Punishment, Sixty Wrong Sausages, B.O.B
Levy-yhtiöt:  Geffen Records 
 Nimikirjoitus
Aiheesta muualla
riverscuomo.com
  [ Muokkaa Wikidatassa ] [ ohje ]  
Rivers Cuomo (lausutaan / kwoʊmoʊ /, s. 13. kesäkuuta 1970) on yhdysvaltalainen muusikko ja laulaja-lauluntekijä, joka tunnetaan parhaiten laulajana, kitaristina ja pääasiallisena lauluntekijänä alternative rock -yhtyeestä Weezer. Hän perusti Weezerin vuonna 1992. Weezerin kanssa hän on julkaissut yhdeksän studioalbumia ja soolo-albumeja neljä kappaletta.
Diskografia > Studioalbumit

Alone: The Home Recordings of Rivers Cuomo (2007)
Alone II: The Home Recordings of Rivers Cuomo (2008)
Not Alone – Rivers Cuomo and Friends: Live at Fingerprints (2009)
Alone III: The Pinkerton Years (2011)
Aiheesta muualla

Kuvia tai muita tiedostoja aiheesta Rivers Cuomo Wikimedia Commonsissa
Rivers Cuomo Internet Movie Databasessa. (englanniksi)
Ronald Desruelles

| Mitalit> Maa:   Belgia.Miesten yleisurheilu.Sisäratojen MM-kilpailut  | Mitalit> Maa:   Belgia.Miesten yleisurheilu.Sisäratojen MM-kilpailut  | Mitalit> Maa:   Belgia.Miesten yleisurheilu.Sisäratojen MM-kilpailut  | Maa:   Belgia> Miesten yleisurheilu. |
| --- | --- | --- | --- |
|  Pronssia | Pariisi 1985 | 60 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Madrid 1986 | 60 m |  |
|  Hopeaa | Milano 1978 | pituushyppy |  |
|  Hopeaa | Budapest 1988 | 60 m |  |
|  Pronssia | Göteborg 1984 | 60 m |  |
|  Pronssia | Pireus 1985 | 60 m |  |
Ronald Desruelles (14. helmikuuta 1955 Antwerpen – 1. marraskuuta 2015 Patong, Thaimaa) oli belgialainen pikajuoksija ja pituushyppääjä.
Desruelles menestyi eritoten sisäradoilla 1970-luvun lopulla ja 1980-luvulla: hän saavutti 60 metrin juoksussa sisäratojen MM-kilpailuista pronssia Pariisissa 1985 ja neljä mitalia sisäratojen EM-kilpailuista, joukossa Euroopan mestaruus Madridissa 1986. Miesten pituushypyssä hän saavutti sisäratojen EM-hopeaa Milanossa 1978. Desruelles voitti miesten pituushypyn kultamitalin vuoden 1980 halli-EM-kilpailuissa, mutta hänet hylättiin dopingrikkomuksen vuoksi. Kesäolympialaisissa Desruelles kilpaili kahdesti, pituushypyssä Montréalissa 1976 ja 100 metrin juoksussa Los Angelesissa 1984. Desruellesin Patrick-veli kilpaili myös olympiatasolla seiväshyppääjänä.
Desruelles teki itsemurhan 60-vuotiaana hotellissa Thaimaan Patongissa. Hän omisti alueella talousvaikeuksissa olleita ravintoloita. Lehdistön mukaan Desruelles oli ollut kuolinpäivänään humalassa ja lähettänyt naisystävänsä ulos asunnosta. Kun tämä oli palannut tuntia myöhemmin, Desruelles oli löytynyt hirttäytyneenä asunnon kylpyhuoneesta. Hän oli jättänyt jälkeensä kaksi kirjettä, joista toisessa hän pyysi ravintoloidensa johtajaa myymään kiinteistöt ja maksamaan kaupasta saaduilla rahoilla kertyneet velat ja työntekijöidensä palkat.
Kari Pitkänen

Kari Juhani Kalervo Pitkänen (s. 11. heinäkuuta 1943 Lappeenranta) on suomalainen insinööri ja eläköitynyt yritysjohtaja, joka on saanut teollisuusneuvoksen arvonimen.
Pitkäsen vanhemmat olivat talousneuvos Into Pitkänen ja Anna-Liisa Lehtoranta. Hän avioitui Raija Anneli Penttisen kanssa. Pitkänen tuli ylioppilaaksi Lappeenrannan lyseosta 1965 ja valmistui merkonomiksi Lappeenrannan kauppaoppilaitoksesta 1967 ja koneenrakennuksen insinööriksi Lappeenrannan teknillisestä opistosta 1971. Hän oli Kymin Oy:n lämpöpatteritehtaan projekti-insinööri Heinolassa 1971 ja osastopäällikkö 1972–1973, Oy Strengberg Ab:n metalliteollisuuden teknillinen johtaja Pietarsaaressa 1973–1975 ja  Forste Oy:n, vuodesta 1996 Helkama Forste Oy, tehtaanjohtaja Forssassa 1975–1977 ja yhtiön toimitusjohtaja 1977–2006 ja hallituksen jäsen. Pitkäsellä on ollut myös useita asiantuntija- ja luottamustehtäviä. Teollisuusneuvoksen arvonimen hän sai 1999.
Kallimakhos Ateenalainen

| Kallimakhos> Καλλίμαχος |
| --- | --- |
 Datis ja Kallimakhos taistelevat keskenään. Yksityiskohta Stoa Poikilen maalausten ennallistuksesta.
Henkilötiedot
Syntynyt: 500-luku eaa. Ateena
Kuollut: 490 eaa.
Muut tiedot
Aktiivisena:  490 eaa.
Kallimakhos (m.kreik. Καλλίμαχος, lat. Callimachus; k. 490 eaa.) oli antiikin kreikkalainen sotapäällikko, joka oli kotoisin Ateenasta ja toimi polemarkkina vuoden 490 eaa. Marathonin taistelussa.
Kallimakhos kuului Aiantiin fyleen ja oli kotoisin Afidnan demoksesta. Hän toimi polemarkkina vuonna 490 eaa., ja johti tässä ominaisuudessa Marathonin taistelussa Ateenan armeijan oikeaa siipeä. Miltiades nuorempi sai argumenteillaan hänet antamaan ratkaisevan äänen sen puolesta, että kreikkalaiset kävivät taisteluun, kun kymmenen strategoksen äänet olivat muutoin asiassa tasan. Kallimakhoksen kerrotaan luvanneen Artemiille hiehon jokaisesta lyödystä vihollisesta, ja kaatuneen taisteltuaan urheasti.
Kallimakhoksen toiminta Marathonissa on viimeinen tunnettu esimerkki siitä, että polemarkki (”sodanjohtaja”) suoritti niitä tehtäviä, joita viran nimitys kuvaa. Kallimakhos oli näkyvästi kuvattuna Polygnotoksen tekemissä Stoa Poikilen seinämaalauksissa.
Rivers of Babylon

| ”Rivers of Babylon” Boney M>  |
| --- | --- | --- |

Singlen tiedot
 Albumilta: Nightflight to Venus
 B-puoli: ”Brown Girl in the Ring”
 Julkaistu: 3. huhtikuuta 1978
 Formaatti: 7″, 12″
 Tekijä(t): Brent Dowe ja Trevor McNaughton Frank Farian, George Reyam
 Tuottaja(t): Frank Farian
 Tyylilaji: disko, ska
 Kesto: 04.16
 Levy-yhtiö: Hansa Records
Listasijoitukset
  Länsi-Saksa – 1.    Britannia – 1.    Yhdysvallat – 30. (Billboard)
Boney M:n muut singlet
| ”Belfast” 1977 | ”Rivers of Babylon/Brown Girl in the Ring” 1978 | ”Rasputin” 1978 |
Rivers of Babylon on rastafari-laulu, jonka tekivät ja levyttivät Brent Dowe ja Trevor McNaughton jamaikalaisesta reggae-yhtyeestä The Melodians vuonna 1970. The Melodiansin alkuperäisversio kuullaan jamaikalaisessa elokuvassa The Harder They Come (1972) sekä Nicolas Cagen elokuvassa Bringing Out the Dead (1999).
Suosituksi laulu tuli Boney M:n versiona vuonna 1978. Se nousi muun muassa Britannian listaykköseksi viiden viikon ajaksi. Se oli samalla vuoden myydyin single kyseisessä valtiossa. Yhtyeen kotimaassa Länsi-Saksassa siitä tuli siihen asti pisimpään listaykkösenä pysynyt kappale sen pysyessä kärkipaikalla 17 viikon ajan.
Tausta

Laulu perustuu Psalmiin 137:1-4 "Baabelin virtain äärellä" missä Baabeliin karkotetut juutalaiset murehtivat olotilaansa:
»By the rivers of Babylon, there we sat down, yea, we wept, when we remembered Zion... They carried us away in captivity requiring of us a song... Now how shall we sing the Lord's song in a strange land?»
»Baabelin virtain vierillä - siellä me istuimme ja itkimme, kun Siionia muistelimme.
Pajuihin, joita siellä oli, me ripustimme kanteleemme. Sillä vangitsijamme vaativat meiltä siellä lauluja ja orjuuttajamme iloa: "Veisatkaa meille Siionin virsiä". Kuinka me voisimme veisata Herran virsiä vieraalla maalla?»
Laulussa lainataan myös psalmia 19:14(jae 15 suom. Raam.):
»Let the words of my mouth, and the meditation of my heart, be acceptable in thy sight...»
»Kelvatkoot sinulle minun suuni sanat ja minun sydämeni ajatukset sinun edessäsi...  »
Rastafareille joki kuvaa Atlanttia ja Siion Afrikkaa, mistä heidän esi-isänsä laivattiin vankeudessa orjuuteen uudelle mantereelle.
Merkittävin ero alkuperäisen ja Boney M:n version välillä on siinä, että alkuperäisessä versiossa lauletaan "How can we sing King Alpha's song Inna strange land?", missä King Alpha tarkoittaa Haile Selassieta. Boney M:n versiossa lauletaan "How can we sing the Lord's song..."
Aiheesta muualla

Tuning Hebrew Psalms to Reggae Rhythms (englanniksi)
Run Run Shaw

| Run Run Shaw> 邵逸夫 (alun perin 邵仁楞) |
| --- | --- |
 Run Run Shaw vuonna 1927.
Henkilötiedot
Syntynyt: 23. marraskuuta 1907 Ningbo, Zhejiang, Kiina
Kuollut: 7. tammikuuta 2014 (106 vuotta) Hongkong
Ammatti:  liikemies, elokuvatuottaja ja mediamoguli
Käsikirjoittaja
Palkinnot
 CBE 
Aiheesta muualla
IMDb 
Elonet
Run Run Shaw CBE (kiin. 邵逸夫, alun perin 邵仁楞; ; 23. marraskuuta 1907 – 7. tammikuuta 2014) oli hongkongilainen liikemies, elokuvatuottaja, mediamoguli ja hyväntekijä.
Run Run Shaw perusti veljensä Run Me Shawin kanssa Shaw Brothers Studion, joka on tuottanut useita kuuluisia elokuvia. Hänelle myönnettiin vuonna 2007 Hongkongin elokuvapalkintotilaisuudessa palkinto elämäntyöstä. Lisäksi hän sai vuonna 1998 Suuren Bauhinia-mitalin. Shaw loi Shaw-palkinnon (”idän Nobel”), jota on jaettu vuodesta 2004 lähtien merkittäville tieteilijöille tähtitieteen, lääketieteen ja matematiikan aloilla.
Asteroidi 2899 Runrun Shaw on nimetty hänen mukaansa.
Roland Melanson

| Roland "Rollie" Melanson |
| --- | --- |

Henkilötiedot
Syntynyt: 28. kesäkuuta 1960 (ikä 64) Moncton, New Brunswick
Kansalaisuus:   Kanada
Jääkiekkoilija
Pelipaikka:  maalivahti
Pituus:  178 cm
Seura
Seura:  New Jersey Devils
Sarja:  NHL
Tehtävä:  maalivahtivalmentaja
Pelaajaura
Pääsarjaura:  1980–1992
Seurat:  Windsor Spitfires (OHA) Oshawa Generals (OHA) Indianapolis Checkers (CHL) New York Islanders (NHL) Minnesota North Stars (NHL) New Haven Nighthawks (AHL) Los Angeles Kings (NHL) Utica Devils (AHL) New Jersey Devils (NHL) Montreal Canadiens (NHL) Brantford Smoke (CoHL) Saint John Flames (NHL)
NHL-varaus:  59. varaus, 1979 New York Islanders
Valmennusura
Vuodet:  1997-
Seurat:  Montreal Canadiens Vancouver Canucks New Jersey Devils
Roland Joseph ”Rollie” Melanson (s. 28. kesäkuuta 1960 Moncton, New Brunswick) on entinen kanadalainen jääkiekkomaalivahti. Hän on pelannut NHL-liigassa viidessä eri organisaatiossa yhteensä 291 ottelua vuosina 1980–1992. Melanson on toiminut Montreal Canadiensin apuvalmentajana vuosina 1997–2009 ja sen jälkeen maalivahtivalmentajana Vancouver Canucksissa ja New Jersey Devilsissä.
Saavutuksia

William M. Jennings Trophy 1983 (New York Islanders)
NHL:n kakkostähdistössä 1983 (New York Islanders)
| 0 | 1 | 2 |
| --- | --- | --- |
| Edeltäjä: Rick Wamsley & Denis Herron | William M. Jennings Trophyn voittaja 1983 (yhdessä Billy Smithin kanssa) | Seuraaja: Al Jensen & Pat Riggin |
Kari Pietilä

Kari Edvin Ilmari Pietilä, vuoteen 1929 Laine (21. elokuuta 1911 Sortavala – 31. maaliskuuta 2005 Helsinki) oli pappi ja toimittaja, joka toimi vuosikymmeniä NMKY:n tehtävissä, mukaan lukien Suomen NMKY:n Liiton pääsihteerin tehtävä.
Kari Pietilän vanhemmat olivat vahtimestari Villiam Pietilä ja Martta Erikson ja puoliso vuodesta 1940 Sirkka Tanttu. Pietilä tuli ylioppilaaksi Helsingin suomalaisesta lyseosta 1930 ja vihittiin papiksi Tampereella 1940. Opintomatkoja hän teki Englantiin, Keski-Eurooppaan ja Yhdysvaltoihin. Pietilä toimi Sörnäisten NMKY:n sihteerinä 1933–1934 ja 1945–1948, Helsingin NMKY:n apulaissihteerinä 1934–1937 ja 1944–1945 ja pääsihteerinä 1947, Pasilan NMKY:n sihteerinä 1938–1944, Suomen NMKY:n Urheiluliiton sihteerinä vuodesta 1938 ja Suomen NMKY:n Liiton pääsihteerinä vuodesta 1947. Hän oli Helsingin NMKY:n Kuukauslehden toimitussihteeri 1934–1937, Urheiluviestin päätoimittaja vuodesta 1938 ja Nuori Mies -lehden toimitussihteeri vuodesta 1953. Sota-aikana Pietilä toimi sotilaspastorina. Itsekin urheilua harrastanut Pietilä oli nuorena palkintoja voittanut pikajuoksija, myöhemmin muun muassa Helsingin NMKY:n mieskuoron perustaja ja ensimmäinen puheenjohtaja.
Riihimäen Verkkopalloseura

Riihimäen Verkkopalloseura ry (RiVS) on tennisseura, joka on perustettu vuonna 1938. Seurassa keskeisessä asemassa on juniorivalmennus, mutta myös senioritennis on aktiivisessa asemassa.
Seura toimii Riihimäellä kesäisin urheilupuiston massakentillä ja talvisin lähialueen tennishallilla.
Aiheesta muualla

Riihimäen Verkkopalloseura
Kari Pekkonen

Kari Kalevi Pekkonen (28. heinäkuuta 1945 Kajaani – 23. maaliskuuta 2017 Kajaani) oli suomalainen poliittinen työntekijä, virkamies ja järjestötoimihenkilö. Hän oli presidentti Tarja Halosen tyttären Anna Halosen isä.
Puoluetaustaltaan sosiaalidemokraatti Pekkonen osallistui 1970-luvulla politiikkaan ja oli ehdokkaana kansanedustajaksi Oulun vaalipiiristä, mutta ei tullut valituksi. Hän toimi SDP:n eduskuntaryhmän sihteerinä vuosina 1977–1982 ja sisäasiainministeri Matti Ahteen poliittisena sihteerinä vuosina 1982–1983. Hän työskenteli myös muun muassa Kainuun seutukaavaliiton seutukaavajohtajana ja Työeläkelaitosten liiton tiedotuspäällikkönä. Pekkonen oli ehdolla Kajaanin kaupunginvaltuustoon kuntavaaleissa 2017, mutta kuoli pari viikkoa ennen vaaleja.
Pekkonen ja Halonen seurustelivat kuusi vuotta vuodesta 1977 lähtien. Anna-tytär syntyi vuonna 1978.
Ray Romano

Ray Romano
Raymond Romano (s. 21. joulukuuta 1957 New York) on yhdysvaltalainen näyttelijä ja koomikko. Hänet tunnetaan parhaiten pääroolista tv-komediasta Kaikki rakastavat Raymondia. Hänen muita merkittävä roolejaan ovat mm. äänirooli Ice Age -elokuvissa ja Handy Harrisonin rooli elokuvassa Villi valtataistelu (Welcome to Mooseport, 2004). Hän on myös tuottanut Kaikki rakastavat Raymondia ja voittanut roolistaan Emmyn.
Vuonna 2010 Forbes julkaisi "Hollywood's Animation A-List" listan, jossa lueteltiin kymmenen menestyksekkäintä Hollywood-näyttelijää animaatioiden parissa. Menestys mitattiin elokuvien lipputulojen perusteella, jonka myötä Romano oli listalla yhdeksäntenä.
Yksityiselämä

Romano on naimisissa Anna Scarpullan kanssa jonka kanssa hänellä on neljä lasta: Alexandra (s. 1990), kaksospojat Matthew ja Gregory (s. 1993) ja Joseph Raymond (s. 1998). Romano harrastaa aktiivisesti golfia, niin kuin hänen roolihahmonsa tv-sarjassa Kaikki rakastavat Raymondia.
Aiheesta muualla

Wikimedia Commonsissa on kuvia tai muita tiedostoja aiheesta .
Ray Romano Internet Movie Databasessa. (englanniksi)
Viralliset sivut (englanniksi)
Ray Romano NNDB:ssä
Rickard Sarby

| Mitalit | Mitalit | Mitalit |  |
| --- | --- | --- | --- |
|  Sarby 1950-luvulla. |  Sarby 1950-luvulla. |  Sarby 1950-luvulla. |  |
Maa:   Ruotsi
Miesten purjehdus
|  Olympialaiset  |  Olympialaiset  |  Olympialaiset  |  |
|  Pronssia | Helsinki 1952 | finnjolla |  |
Erik Rickard Sarby (19. syyskuuta 1912 Dannemora – 10. helmikuuta 1977 Uppsala) oli ruotsalainen kilpapurjehtija ja olympiamitalisti.
Sarby saavutti finnjollalla, venetyypillä jonka oli itse suunnitellut, olympiapronssia Helsingissä 1952. Hän kilpaili olympiatasolla myös Lontoossa 1948 ja Melbournessa 1956.
Aiheesta muualla

Kuvia tai muita tiedostoja aiheesta Rickard Sarby Wikimedia Commonsissa
Kalle Juvonen

Kalle Juvonen (1842 Rantasalmi – 12. syyskuuta 1907 Rantasalmi) oli suomalainen maanviljelijä ja valtiopäivämies.
Juvonen oli tilanomistaja Rantasalmelta, joka oli talonpoikaissäädyssä Rantasalmen tuomiokunnan edustaja valtiopäivillä  1899.
Reka Industrial

| Reka Industrial Oyj |
| --- | --- |
Yritysmuoto:  julkinen osakeyhtiö
Osake:  OMXH: REKA
Markkina-arvo:   12,4 milj. € (31.12.2018)
Perustettu:  1997
Toimitusjohtaja:  Jukka Poutanen
Puheenjohtaja:  Markku E. Rentto
Kotipaikka:  Hyvinkää, Suomi
Toimiala:  teollisuustuotteet ja -palvelut
Liikevaihto:   103,8 milj. € (2018)
Liikevoitto:   1,0 milj. € (2018)
Tilikauden tulos:   –0,5 milj. € (2018)
Henkilöstö:   251 (keskim. 2018)
Kotisivu:  www.rekaindustrial.fi
Infobox OKVirheellinen NIMI-arvo: 
Reka Industrial Oyj on suomalainen sijoitusyhtiö, joka omistaa kansainvälisiä kasvuvoimaisia kaapeli- ja kumiteollisuudessa toimivia yrityksiä. Reka Industrialin B-osake noteerataan Helsingin pörssissä, ja yhtiön kotipaikka on Hyvinkää.
Historiaa

Konsernin tausta on vuodessa 1898, jolloin Edvard Rentto aloitti työuransa Korkeakosken kenkätehtaassa. Kenkäteollisuuteen liittyy myös Hyvinkään kenkätehtaan osto vuonna 1938, ja vuonna 1920 oli hankittu Auran nahkatehdas. Vuonna 1955 alkaa Reka Kumin toiminta ja v.1961 Hyvinkäällä Reka Kaapelin, joka on Rentto oy:n osastona RE-KA.
1970-luvulla tuotantoon tulivat autoteollisuuden kaapelisarjat ja uusi tehdas aloitti Keuruulla. 1980-luvulla johdinsarjoja tehtiin Tervakoskella ja vuosina 1993-1997 myös Viipurissa. Riihimäen kaapelitehdas aloitti keski- ja suurjännitekaapelien tuotannon vuonna 1999. Myös Venäjällä Reka valmisti kaapeleita vuosina 2007-2013. Keuruulla aloitti vuonna 2017 kaapeleiden polttotestauslaboratorio.
Vuonna 1997 Oy Lännen Metsä Ab ja Oy Sijoitus Forestia Ab fuusioituvat Oy Metsämarkka Ab:hen, jolloin yritys toimi lähinnä metsäteollisuuden sijoitusyhtiönä. Seuraavana vuonna yrityksen nimi muutettiin Neomarkka Oyj:ksi, jolloin sijoituskohteiksi tulivat puhelin- ja kuntasektori.
Norvestia sai yhtiön äänivallasta yli puolet vuonna 1999, jolloin Neomarkasta tuli Norvestian tytäryhtiö. Neomarkka listautui Helsingin pörssiin vuonna 2004 ja vuotta myöhemmin Norvestia myi osuutensa Neomarkasta Reka Oy:lle, joka osti myöhemmin suurimman osan Metsäliiton Neomarkan osakkeista, jonka jälkeen Reka Oy omisti yli puolet yhtiön osakkeista.
Neomarkka osti kesäkuussa 2007 Reka Kaapeli Oy:n ja saman vuoden lokakuussa 30 prosentin osuuden Nestor Cablesista. Vuonna 2008 Neomarkka osti osake-enemmistön venäläisestä OAO Expokabelista. Vuonna 2010 yhtiö hankki 30 prosentin osuuden Finndomosta sekä osti Kuidun tuotantolaitoksen. Lokakuussa 2010 Neomarkan nimeksi vaihdettiin Neo Industrial.
Neo Industrial myi OAO Expokabelin sekä ZAO Reka Kabelin holdingyhtiö Whitescope Limitedille toukokuussa 2013. Yhdistettynä myydyt yhtiöt olivat vuonna 2012 muodostaneet 10 prosenttia Neo Industrial -konsernin kaapelitoiminnan liikevaihdosta.
Marraskuussa 2020 yrityksen nimeksi vaihdettiin Reka Industrial .
Omistukset

Neo Industrialin kaapelitoimialaan kuului vuonna 2016 100 %:n omistusosuus Reka Kaapeli Oy:stä ja noin 23 %:n osuus Nestor Cables Oy:stä. Lisäksi yhtiö omisti noin 30 prosenttia Finndomo Oy:n osakkeista. Marraskuussa 2022 kerrottiin, että Reka Industrial myy Reka Kaapeli Oy:n täysin ranskalaiselle Nexans-konsernille 53 miljoonan euron hintaan.
Aiheesta muualla

Virallinen sivusto